“Verjaarsdagverkragter” sit lankMlungisa Mtshali Foto: Raymond Preston Die sogenaamde “verjaarsdagverkragter” Mlungisa Mtshali, is Vrydag in die Johannesburgse landdroshof 39 lewenslange vonnisse opgelê vir 39 verkragtings, het die SAUK berig. Hy is ‘n verdere 212 jaar gevonnis vir die meer as 70 bykomende klagtes van seksuele aanranding, ontvoering en diefstal. Die lewenslange vonnisse sal gelyktydig uitgedien word. Mtshali is die “verjaarsdagverkragter” genoem omdat hy glo aan sy slagoffers gesê het dit is sy verjaarsdag, en hulle uitgenooi het om sy verjaarsdag saam met hom by ‘n nabygeleë restaurant of kroeg te vier. Hy het hulle daarna genooi om, in ‘n metertaxi, sy suster of ‘n vriend in Hillbrow of Johannesburg se middestad te gaan haal, waarna hy hulle na ‘n hotelkamer gelok en verkrag het.